સુરક્ષા દળોએ બ્લાસ્ટ સ્થળ પહોંચીને તેના પુરાવા એકત્ર કરવાની કામગીરી શરૂ કરી દીધી છે. રાહત અને બચાવ ટુકડીએ પણ ઘાયલોને હોસ્પિટલ પહોંચાડવાની કામગીરી યુદ્ધના ધોરણે શરૂ કરી દીધી છે. પ્રારંભિક મીડિયા અહેવાલો અનુસાર આ બ્લાસ્ટમાં બે નાગરિકો અને બે સુરક્ષાકર્મીઓ ઘાયલ થયા છે. ત્રાસવાદી વિરોધી દળની ગાડીને નિશાન બનાવીને આ બ્લાસ્ટ કરવામાં આવ્યો હોવાનું કહેવાય છે. આ બોમ્બ રસ્તાની એક બાજુએ ગોઠવવામાં આવ્યો હતો અને જેવી તેના પરથી ગાડી પસાર થઈ કે તેમાં વિસ્ફોટ કરવામાં આવ્યો હતો.